Case ID: 1240281
Sentence 7: Məhkəmə araşdırması zamanı İddiaçı ASC-nin cavabdehlər X2 və Cavabdeh1 qarşı borc tələbinə dair iddiası üzrə Bakı Şəhəri Nizami Rayon Məhkəməsinin icraatında olmuş və məhkəmənin 01 aprel 2019-cu il tarixli qərardadı ilə baxılmamış saxlanmış 2(007)138/2019 saylı mülki işin materialları tədqiq olunmuşdur.Həmin işə baxılan zaman xətşünaslıq ekspertizası təyin olunmuş,Azərbaycan Respublikası Ədliyyə Nazirliyinin Məhkəmə Ekspertiza Mərkəzinin eksperti Murad Kərimovun tərtib etdiyi 27 fevral 2017-ci il tarixli ekspert rəyi ilə müəyyən olunmuşdur ki, “Ekspertizaya təqdim edilmiş ,mülki işin 75ci vərəqində olan «xxxx» İKB ASC-nin Lökbatan filialı ilə X4 arasında bağlanmış 03 iyun 2015-ci il tarixli,19-Z1-2-0-298-15 saylı zaminlik müqaviləsinin aşağı sol küncündə “Zamin”qrafasındakı imza Cavabdeh1 tərəfindən yox,başqa şəxs tərəfindən icra olunmuşdur.Həmin imzanın Cavabdeh1 imzasına oxşadılmaqla icra olunması əlamətləri müşahidə olunmadı” Azərbaycan Respublikası Mülki Məcəlləsinin 385.1-ci maddəsinə görə, öhdəliyə əsasən bir şəxs (borclu) başqa şəxsin (kreditorun) xeyrinə müəyyən hərəkəti etməlidir, məsələn, pul ödəməli, əmlak verməli, iş görməli, xidmətlər göstərməli və i.a.